Publication: Magyar Közlöny
Issue: MK-1998-101 (Year: 1998, Number: 101)
Era: 1990-2004
Section: állami, illetve helyi önkormányzati közfeladatok — közrend védelme, bűnmegelőzés — támogatása révén a közhasznú szervezetekről szóló 1997. évi CLVI. törvény
Paragraph Index: 567

26. §-a c) pontjának 15. alpontja szerinti, a közrend védelme körébe tartozó kiemelkedően közhasznú tevékenységet folytat. * A Fővárosi Bíróság a Közalapítványt a 13.Pk.60.338/98/5. számon nyilvántartásba vette. 1. A Közalapítvány neve Országos Közbiztonsági és Bűnmegelőzési Közalapítvány (a továbbiakban: Közalapítvány), rövidített neve: OKBK. 2. A Közalapítvány székhelye 1122 Budapest, Maros u. 6/A. 3. A Közalapítvány célja A Közalapítvány célja a közbiztonság megszilárdításához, javításához és a bűncselekmények megelőzéséhez szükséges állami közfeladatok ellátásának támogatása érdekében — a polgárok bűnmegelőzési és önvédelmi célú, önkéntes — elsősorban a Szomszédok Egymásért Mozgalom (SZEM) programot megvalósító — szerveződései létrejöttének, működési feltételeinek szakmai és anyagi segítése, — a potenciális áldozatoknak a személyes biztonságot nyújtó környezet kialakítására, a veszélyhelyzet megelőzésére és elhárítására történő felkészítése, a segítségkérés és segítségnyújtás jelzési és riasztási rendszerének kialakítására irányuló tevékenység támogatása, — az e tevékenységgel összefüggő oktatás, képzés, tájékoztatás és propaganda támogatása, — a civil bűnmegelőzés terén felhalmozódott ismeretek cseréjét, a civil bűnmegelőző szervezetek együttműködését és érdekeik érvényesítését elősegítő konferenciák, kiállítások, valamint egyéb, kizárólag a Közalapítvány céljaival összefüggő rendezvények szervezésének előmozdítása, — a rendőrség, a helyi önkormányzatok és a lakosság bűnmegelőzési célú együttműködési formái kialakításának, továbbfejlesztésének támogatása. 4. A Közalapítvány vagyona, forrásai 4.1. Az Alapító 100 millió forintot rendel a Közalapítvány javára, melyet az OKBK bejegyzését követően bocsát a jogosult rendelkezésére. 4.2. Az induló vagyon 65%-a, azaz hatvanöt százaléka a Közalapítvány törzsvagyonát képezi. 4.3. A Közalapítvány anyagi forrásai: — a 4.1., illetve a 4.2. pontokban megjelölt, állami költségvetésből származó támogatás, — a közalapítványi vagyon hozama, — a csatlakozás során tett felajánlások, KÖZLEMÉNYEK, HIRDETMÉNYEK V. rész 1998/101. szám — természetes személyek, jogi személyek és a jogi személyiség nélküli szervezetek önkéntes befizetései, — a személyi jövedelemadónak a Közalapítvány részére (a személyi jövedelemadóról szóló 1996. évi CXXVI. törvényben meghatározottak szerint) felajánlott része. 4.4. A Közalapítvány működési költségeire — azaz a Közalapítvány céljai között felsorolt feladatok végrehajtására és a rezsi (tiszteletdíj, dologi kiadások) fedezésére — együttesen az induló vagyon 35%-a, azaz harmincöt százaléka, valamint a Közalapítvány vagyonának hozama fordítható. 5. Csatlakozás a Közalapítványhoz A Közalapítvány nyitott, ahhoz bárki csatlakozhat. A csatlakozás elfogadásáról a Kuratórium dönt. 6. A Közalapítvány gazdálkodása 6.1. A Kuratórium a Közalapítvány vagyonának felhasználásáról az Alapító Okiratban és a Vagyonkezelési Szabályzatban (a továbbiakban: VSZ) foglaltaknak megfelelően dönt. 6.2. A Kuratórium a 4.4. pontban meghatározott keretek között — a Közalapítvány vagyoni helyzetét és bevételeit alapul véve — évente dönt a Közalapítvány céljai között felsorolt feladatok végrehajtásához felhasználható pénzeszközök mértékéről, felosztásuk módjáról. 6.3. A Közalapítvány a támogatásokat általában nyilvános, mindenki számára egyaránt hozzáférhető pályázati rendszer keretei között nyújtja. 6.3.1. Indokolt esetben meghívásos pályázat is kiírható. 6.3.2. A támogatások odaítélésekor meg kell határozni a kedvezményezett elszámolási kötelezettségét, a közalapítványi támogatás felhasználásának rendjét, valamint elő kell írni a Közalapítvány ellenőrzési jogát. 6.3.3. A közalapítványi támogatások igénybevehetőségének biztosítása, illetve a Közalapítványhoz való csatlakozás, az önkéntes befizetések és felajánlások lehetőségére történő figyelemfelhívás érdekében a Közalapítványnak legalább egy országos napi- vagy hetilapban nyilvánosságra kell hoznia — működésének legfontosabb adatait (név, székhely, telefonszám, cél), évente legkevesebb két alkalommal, — az általa kiírt pályázatokat (meghívásos pályázat esetén a meghívottak körét is), — a pályázatok elbírálásának eredményét, a döntést követő 30 napon belül. 6.4. A Közalapítvány hitelt nem vehet fel, és nem folyósíthat. 6.5.1. A Közalapítvány vállalkozási tevékenységet kizárólag az Alapító Okiratban meghatározott célok megvalósítása érdekében, azokat nem veszélyeztetve, a törzsvagyon hozadékából, illetőleg a törzsvagyonán felüli egyéb vagyonából folytathat. 6.5.2. A Közalapítvány a gazdálkodása során elért eredményét nem osztja fel, azt az Alapító Okiratban meghatározott tevékenységére fordítja. 6.6. A Kuratórium a Közalapítvány létrejöttét követő minden év március elsejéig költségvetést fogad el. 6.7. A Közalapítvány tevékenységéről éves beszámoló készül, melyet a könyvvizsgáló jelentése és a Felügyelő Bizottság véleménye alapján a Kuratórium fogad el. 6.8. A Közalapítvány köteles az éves beszámoló jóváhagyásával egyidejűleg közhasznúsági jelentést készíteni, amelynek tartalmaznia kell — a számviteli beszámolót, — a költségvetési támogatás felhasználását, — a vagyon felhasználásával kapcsolatos kimutatást, — a cél szerinti juttatások kimutatását, — a központi költségvetési szervtől, az elkülönített állami pénzalaptól, a helyi önkormányzattól, a kisebbségi települési önkormányzattól, a települési önkormányzatok társulásától, az egészségbiztosítási önkormányzattól és mindezek szerveitől kapott támogatás mértékét, — a Közalapítvány tisztségviselőinek nyújtott juttatások értékét, illetve összegét, — a közhasznú tevékenységről szóló rövid tartalmi beszámolót. 7. A Közalapítvány kezelő szerve 7.1. A Közalapítvány kezelője és legfőbb döntéshozó szerve a tizenhét főből álló, alábbi összetételű Kuratórium: A Kuratórium elnöke: dr. Kopácsi Sándor, a Budapest Főváros Közbiztonságáért Közalapítvány Kuratóriumának elnöke. A Kuratórium alelnöke: dr. Katona Géza, a Rendőrtiszti Főiskola Rendészeti Kutató Intézetének főmunkatársa. A Kuratórium titkára: Farkas György, a Társadalmi Összefogás a Bűnözés Ellen Alapítvány titkára. A Kuratórium tagjai: dr. Bánfi Ferenc rendőr dandártábornok, az Országos Rendőr-főkapitányság Közbiztonsági Főigazgatója, dr. Felkai László rendőr dandártábornok, a Belügyminisztérium főosztályvezetője, dr. Hipp Károly, az Országos Bűnmegelőzési Tanács elnöke, dr. Irk Ferenc, az Országos Kriminológiai és Kriminalisztikai Intézet igazgatója, dr. Kerezsi Klára, a Társadalmi Összefogás a Bűnözés Ellen Alapítvány Kuratóriumának tagja, Kovacsevics András, a Fővárosi Szomszédok Egymásért Polgárőr Egyesületek Szövetsége elnöke, dr. Kubinyi Sándor ügyvéd, az Országos Ügyvédi Kamara tagja, dr. Márki Zoltán, az Igazságügyi Minisztérium főosztályvezető-helyettese, 1998/101. szám dr. Samu Mihály, az Eötvös Loránd Tudományegyetem egyetemi tanára, dr. Szabó András, a Magyar Kriminológiai Társaság elnöke, dr. Szabó Győző, a Legfelsőbb Bíróság elnökhelyettese, dr. Szabó József, a Salus Alapítvány elnöke, dr. Túrós András, az Országos Polgárőr Szövetség elnöke, dr. Vercseg Ilona, a Közösségfejlesztők Egyesületének titkára. 7.2. A Kuratórium tagjait az Alapító kéri fel. 7.3. A Kuratórium elnökét az Alapító kéri fel négy évre. Az elnök ismételten felkérhető. Az elnök kuratóriumi tagságát nem érinti az a tény, hogy ismételten felkérik-e, vagy sem. 7.4. A kuratóriumi tagság megszűnik: — a tag halálával, — lemondással, — a kuratórium visszahívásával, — a Közalapítvány megszűnésével. 7.5. A Közalapítványt a Kuratórium elnöke, akadályoztatása esetén a Kuratórium által választott alelnök vagy képviseleti joggal felruházott kuratóriumi tag képviseli. Az Alapítóval függőségi viszonyban álló kuratóriumi tag képviseleti joggal nem ruházható fel. 7.6.1. A Közalapítvány bankszámlája felett az elnök és a titkár együttesen, mindkettőjük akadályoztatása esetén két, képviseleti joggal felruházott kuratóriumi tag együttesen jogosult rendelkezni. 7.6.2. Az elnök akadályoztatása esetén a titkár bármelyik képviseleti joggal felruházott kuratóriumi taggal együttesen jogosult rendelkezni a Közalapítvány bankszámlája felett. 7.7. A Kuratórium tagjai tiszteletdíjra, illetve költségtérítésre a Szervezeti és Működési Szabályzat (a továbbiakban: SZMSZ) által meghatározott módon és mértékben jogosultak. 8. A Közalapítvány szervezete és működése 8.1. A Kuratórium működése 8.1.1. A Kuratórium szükség szerint, de évente legalább kétszer tart ülést, melyek nyilvánosak. A Kuratórium zárt ülést rendelhet el, ha a nyilvánosság a Közalapítvány céljait, érdekeit veszélyeztetné. A Kuratórium ülését legalább 15 nappal az ülést megelőzően, írásban, a napirendhez kapcsolódó teljes dokumentáció megküldésével, az elnök hívja össze. 8.1.2. Az indítvány benyújtásától számított 30 napon belül össze kell hívni a Kuratóriumot, ha azt legalább öt tagja vagy a Felügyelő Bizottság kezdeményezi. 8.1.3. A Kuratórium határozatképes, ha az ülésen legalább tízen jelen vannak. Határozatképtelenség esetén a Kuratórium ülését 15 napon belül, változatlan napirenddel, ismét össze kell hívni. A Kuratórium ülését az elnök, akadályoztatása esetén az alelnök vagy az elnök által kijelölt tag vezeti le, akik hiányában, illetve akadályoztatásuk esetén a jelen lévő kuratóriumi tagok választanak maguk közül — egyszerű szótöbbséggel — levezető elnököt. 8.1.4. A Kuratórium határozatait általában nyílt szavazással, az ülésen jelen lévő tagok egyszerű szótöbbségével hozza. Szavazategyenlőség esetén a levezető elnök szavazata dönt. A Kuratórium döntése, illetőleg az SZMSZ külön rendelkezése alapján titkos szavazás is tartható. A határozathozatalban nem vehet részt az, aki vagy akinek közeli hozzátartozója [Ptk. 685. § b) pont], élettársa (a továbbiakban együtt: hozzátartozó) a határozat alapján — kötelezettség vagy felelősség alól mentesül, vagy — bármilyen más előnyben részesül, illetve a megkötendő jogügyletben egyébként érdekelt. Nem minősül előnynek a Közalapítvány cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve a Közalapítvány által a vezető tisztségviselőknek nyújtott, a létesítő okirat szerinti juttatás. 8.1.5. A minősített többséghez kötött döntéshez legalább tizenegy tag igenlő szavazata szükséges. 8.1.6. Minősített többségű döntés szükséges: — az SZMSZ és a VSZ jóváhagyásához és módosításához, — a Közalapítvány éves beszámolójának elfogadásához, — a közhasznúsági jelentés elfogadásához, — az éves gazdálkodási terv jóváhagyásához, — a pályázatok kiírásának, elbírálásának és a támogatások odaítélési rendjének kialakításához, — az SZMSZ által előírt más ügyekben. 8.1.7. A Kuratórium üléséről írásbeli jegyzőkönyvet kell készíteni, amely az elhangzottaknak a lényegét, a határozatokat pedig szó szerint tartalmazza. A jegyzőkönyv elkészítéséről a Titkárság vezetője gondoskodik, azt hitelesítőként az ülés levezetője és a kuratóriumi ülésen részt vevő — annak kezdetén kijelölt és elfogadott — tag írja alá. Az ülést követő 30 napon belül el kell juttatni a jegyzőkönyvet a Kuratórium és az FB tagjainak; valamint a határozatot annak, akire vonatkozóan döntést tartalmaz. Az írásos jegyzőkönyv elkészítése, a jegyzőkönyvek és határozatok nyilvántartása, valamint az érintettekhez történő eljuttatása a Titkárság vezetőjének a feladata. 8.1.8. A Kuratórium hatáskörébe tartozik különösen: — az SZMSZ jóváhagyása és módosítása, — a VSZ jóváhagyása és módosítása, — a Kuratórium ügyrendjének meghatározása és módosítása, — a Közalapítvány gazdálkodási elveinek és szabályainak meghatározása, 1998/101. szám — a Kuratórium munkatervének, éves gazdálkodási tervének jóváhagyása, — az éves beszámoló elfogadása, — a közhasznúsági jelentés elfogadása, — a a pályázatok kiírása, elbírálása és a támogatások odaítélési rendjének kialakítása, — a csatlakozási kérelem elbírálása, a felajánlások elfogadásáról történő döntés, — a Közalapítvány tevékenységét segítő személyek bevonása, az ilyen testületek (szakértői bizottságok) létrehozása, megszüntetése, — a könyvvizsgáló megbízása, — mindaz, amit az SZMSZ a Kuratórium kizárólagos hatáskörébe utal. 8.1.9. A Közalapítvány gazdálkodására, működésére, szervezetére, képviseletére vonatkozó további előírásokat és a Kuratórium döntéshozatalának részletes szabályait az SZMSZ és a VSZ határozza meg. 8.1.10. A Kuratórium évenként beszámol az Alapító képviselőjének. A beszámoló kötelező tartalmi elemei: — a számviteli beszámoló, — a vagyon felhasználásával kapcsolatos kimutatás, — a kiadásokról szóló tájékoztató, — a vállalkozási tevékenység bemutatása és a 6.3.2. pontban előírtak megvalósulását, az ezzel összefüggő megállapításokat tartalmazó összefoglaló, — amit az SZMSZ kötelezőként meghatároz. 8.1.11. A kuratóriumi ülések jegyzőkönyveit és határozatait év és sorszám megjelöléssel kell ellátni, azokat a Titkárságon kell nyilvántartani és tárolni. A nyilvántartásnak tartalmaznia kell a kuratóriumi döntések — tartalmát, időpontját, hatályát, — a támogatók, az ellenzők és a tartózkodók számát, és — ha nem titkos szavazással hozták a határozatot — nevüket is. 8.1.12. A Kuratórium határozatait és az éves beszámolót, valamint a közhasznúsági jelentést bárki megtekintheti, illetve azokból saját költségére másolatot készíthet. Akinek a határozat jogát vagy jogos érdekét érinti, az megtekintheti annak az ülésnek a jegyzőkönyvét, amelyen a határozatot hozták; a Kuratórium jegyzőkönyvei egyébként nem nyilvánosak. 8.2. A Felügyelő Bizottság 8.2.1. A Közalapítvány Kuratóriumának ellenőrzését a három főből álló, a 8.2.2. pont szerinti összetételű Felügyelő Bizottság (a továbbiakban: FB) látja el. 8.2.2. Az FB elnöke: dr. Haas Péter, a Pénzügyminisztérium főtanácsosa. Az FB tagjai: Tordai Istvánné, a Budapest Főváros Főpolgármesteri Hivatal főtanácsosa, dr. Váry László rendőr alezredes, az Országos Rendőrfőkapitányság munkatársa. 8.2.3. Az FB elnökét és tagjait az Alapító kéri fel négy évre. A tagok ismételten is megbízhatók. 8.2.4. Nem lehet a Felügyelő Bizottság elnöke vagy tagja, illetve könyvvizsgálója az, aki — a Kuratórium elnöke vagy tagja, — a közhasznú szervezettel a megbízatásán kívül más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik, — a közhasznú szervezet cél szerinti juttatásából részesül — kivéve a bárki által megkötés nélkül igénybe vehető nem pénzbeli szolgáltatásokat, illetve a Közalapítvány által a vezető tisztségviselőknek nyújtott, a létesítő okirat szerinti juttatást —, illetve — az előzőek szerint meghatározott személyek hozzátartozója. 8.2.5. Az FB tagság megszűnik: — a tag halálával, — lemondással, — az Alapító által történő visszahívással, — a felkérés időtartamának lejártával, — a Közalapítvány megszűnésével. 8.2.6. Az FB ellenőrzi a Közalapítvány működését és gazdálkodását, a Kuratórium és a Titkárság tevékenységét. Az FB tagjai tanácskozási joggal vesznek részt a Kuratórium ülésein. Munkájához a Közalapítvány költségén szakértőt vehet igénybe. 8.2.7. Az FB feladatai teljesítése során — betekinthet a Közalapítvány bármely iratába, — felvilágosítást kérhet a Kuratórium elnökétől és tagjaitól, a Titkárság vezetőjétől, munkatársaitól, — megvizsgálhatja a Közalapítvány könyveit, iratait, a pénzkezelés és utalványozás rendjét. Az FB célvizsgálatot folytat, ha a Közalapítvány céljainak megvalósítását, illetve a pénzügyi-gazdálkodási tevékenység szabályszerűségét veszélyeztetve látja. Az FB véleményezi a Kuratórium éves beszámolóját. 8.2.8. Az FB köteles a Kuratóriumot tájékoztatni és annak összehívását kezdeményezni, ha arról szerez tudomást, hogy — a Közalapítvány működése során olyan jogszabálysértés vagy a Közalapítvány érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése a Kuratórium döntését teszi szükségessé; — a vezető tisztségviselők felelősségét megalapozó tény merült fel. A Kuratóriumot az FB indítványára — annak megtételétől számított harminc napon belül — össze kell hívni. E határidő eredménytelen eltelte esetén a Kuratórium összehívására az FB is jogosult. Ha a Kuratórium a törvényes működés helyreállítása érdekében szükséges intézkedéseket nem teszi meg, az FB 1998/101. szám köteles haladéktalanul értesíteni az Alapító képviselőjét és a törvényességi felügyeletet ellátó szervet. Az FB a Kuratóriumra kötelező döntést nem hozhat. Az FB a feladatának végrehajtása során kialakított véleményét írásban közli a Kuratóriummal. Az FB a Közalapítvány működésével összefüggő tapasztalatairól szükség szerint, de évente legalább egyszer beszámol az Alapítónak. 8.2.9. Az FB tagjai tiszteletdíjra, illetőleg költségtérítésre az SZMSZ által meghatározott módon és mértékben jogosultak. 8.3. A Közalapítvány Titkársága 8.3.1. A Kuratórium munkájának előkészítésére és szervezésére — elsősorban tagjai sorából — Titkárságot hoz létre, melynek működési költségeit a Közalapítvány fedezi. A Titkárság éves költségvetését a Kuratórium hagyja jóvá. 8.3.2. A Kuratórium nevezi ki a titkárságvezetőt (a továbbiakban: titkár), aki eljár a Titkárság képviseletében, és gyakorolja mindazon jogokat, amelyek a Titkárság működtetéséhez szükségesek. 8.3.3. A titkár, valamint a Titkárságon foglalkoztatottak felett a munkáltatói jogokat a Kuratórium gyakorolja. 8.3.4. A Titkárság feladata különösen: — a Kuratórium működési feltételeinek megteremtése és folyamatos biztosítása, — a döntések előkészítése, — a Kuratórium határozatainak végrehajtása, — a Közalapítvány könyveinek vezetése, az éves pénzügyi terv, az éves beszámoló és a közhasznúsági jelentés összeállítása, — az ügyviteli feladatok ellátása, — az SZMSZ-ben meghatározott egyéb feladatok ellátása. 8.3.5. A Titkárság tagjai tiszteletdíjra, illetőleg költségtérítésre az SZMSZ által meghatározott módon és mértékben jogosultak. 9. Záró rendelkezések 9.1. Az Alapító nevében a Kormány által kijelölt képviselő jár el. 9.2. A Közalapítvány — közvetlen politikai tevékenységet nem folytat, — szervezete a pártoktól független, azoknak támogatást nem nyújt. 9.3. A Közalapítvány — céljai megvalósítása érdekében — együttműködik a hasonló közfeladatot ellátó állami, társadalmi szervezetekkel, alapítványokkal. 9.4. A Közalapítvány működéséről, tevékenységéről, gazdálkodásáról szóló beszámolót évente legalább egy alkalommal a Belügyi Közlönyben, az Alapító Okirat szerinti tevékenységének és gazdálkodásának legfontosabb adatait egy országos napilapban is nyilvánosságra kell hozni.

Source: https://magyarkozlony.hu/hivatalos-lapok/3bffba74fd6e33ca664b93241fa02018ce0ba605/dokumentumok/113f38d538231ead16919a9f84fe8c26db2b7e59/letoltes